text: Mand forgreb sig på ung kvinde: Rørte hende i skridtet
  26 december 2017 kl. 11.47
  En 26-årig kvinde blev på vej hjem fra en bytur i Sønderborg krænket af en mand, der befamlede hende i skridtet uden at få lov. 
  En ung kvinde var tidligt i morges på vej hjem fra byen og gik alene ad Kastaniestien i Sønderborg, da en cirka 45-årig mand opsøgte hende.
  - Han gjorde nogle tilnærmelser til hende, og mens han stod og tiggede om en cigaret, tog han hånden ind under hendes jakke og rørte hende i skridtet, fortæller vagtchef ved Syd- og Sønderjyllands Politi, Søren Strægaard.
  Den unge kvinde skreg, og gerningsmanden stak af.
  Politiet efterlyser nu gerningsmanden, der er 40-50 år og 180-185 cm. Høj. Han har kort lyst hår, skægstubbe og lugtede af røg. Han var iført en mørk jakke og bukser. Har man oplysninger om manden, kan man ringe til politiet på 114.
  Gerningsmanden beskrives som:mand, 40-50 år, 180-185 cm. høj, kort lyst hår, skægstuppe, lugtede af røg. Iført Mørk jakke og benklæder. Kender ud manden - ring 114 med oplysninger #politidk
  
  